ביג מרכזי קניות

ביג מרכזי קניות בע"מ היא חברה ציבורית ישראלית העוסקת בפיתוח והשקעה בענף מרכזי הקניות, לוגיסטיקה, משרדים, דיור ואנרגיה, כאשר מרבית פעילותה העסקית היא בתחום הנדל"ן המניב. החברה היא בעלת השליטה בחברה הציבורית אפי נכסים בע"מ. החברה פועלת בארבעה אזורים גאוגרפים עיקריים – ישראל (מטה מרכזי), ארצות הברית, סרביה, צרפת ובנוסף ברומניה, פולין וצ'כיה באמצעות אפי נכסים. החברה נסחרת משנת 2006 בבורסה לניירות ערך בתל אביב, וניירות הערך שלה נכללים במדד תל אביב 35 ובמדד תל אביב נדל"ן. בעלי השליטה בחברה הם האחים יהודה ורוני נפתלי. החברה הוקמה בשנת 1994 על ידי יהודה נפתלי, עם החזון לפיתוח מרכזי קניות פתוחים בישראל. בשנת 1997 נפתח הפאוור סנטר הראשון "BIG באר-שבע", על שטח של כ-90 דונמים, בשותפות עם חברת שיכון עובדים. בשנת 1998 החלה את פעילותה כשותפות מוגבלת בשם "ביג מרכזים מסחריים", שהוקמה על ידי האחים יהודה ורוני נפתלי, באמצעות חברות פרטיות בבעלותם "מצוקים נדל"ן" ו"מצוקים חיפה". בשנת 2003 רכשה החברה את חלקה של חברת "שיכון עובדים" בשני המרכזים תמורת כ-150 מיליון ש"ח. עד שנת 2004 הוקמו חמישה מרכזי קניות של ביג ביישובים: באר שבע, חיפה, בית שמש, רגבה ואילת. בשנת 2004 מונה איתן בר זאב, לשעבר מנכ"ל מקדונלד'ס בישראל, למנכ"ל החברה. בשנת 2019 מונה בר זאב ליו"ר החברה במקום יהודה נפתלי. עד לאותה שנה הוקמו ונרכשו 25 מרכזי קניות סגורים ופתוחים בישראל. בשנת 2019 מונה חי גאליס למנכ"ל החברה. גאליס הגיע לחברה בשנת 2002 בשנת 2004 מונה למנהל המרכזים. בתחילת 2009, עם ההתרחבות והגידול של ביג, הוא מונה לסמנכ"ל ניהול ותפעול. ובשנת 2016 עם עזיבתו של המשנה למנכ"ל, ישראל יעקבי מונה גאליס כמחליפו. בשנת 2004 הוקמה חברת "ביג מרכזי קניות בע"מ" וכל הפעילות מוזגה לתוכה. במאי 2006 הונפקה החברה בבורסה לניירות ערך בתל אביב וגייסה 300 מיליון ש"ח במניות ובאיגרות חוב. בשנת 2008 הקימה החברה, כשותפה מובילה בחברת BIG CEE, מיזם לפיתוח פעילויות בסרביה, נכון ל-2021 היא החברה הגדולה ביותר בתחום מרכזי המסחר בסרביה. BIG CEE מחזיקה בתשעה מרכזי קניות, שני מרכזים לוגיסטיים, בניין משרדים ופרויקט למגורים, וכן שלושה מגרשים בבלגרד, שבץ ויאגודינה לפיתוח עתידי. BIG היא השותפה המובילה בחברת BIG CEE ומחזיקה כ 95% ממנה. בשנת 2009 נכנסה ביג לשוק האמריקאי ורכשה יחד עם חברת Kimco Realty מרכזים פתוחים מניבים בארצות הברית. בשנים שלאחר מכן גדל פורטפוליו הנכסים האמריקאי עד לכ-30 מרכזי קניות. משנת 2019 החלה החברה לממש חלק מהנכסים ובשנת 2020 התקבלה החלטה אסטרטגית בחברה למימוש כלל הפעילות בארצות הברית כשהתמורות יופנו להשקעות באזורים הגאוגרפיים בהם פועלת החברה לרבות בתחום אנרגיה ירוקה ואנרגיה מתחדשת. בחודש מאי 2018 הרחיבה את פעילותה לאיתור, רכישה והקמה של מרכזים לוגיסטיים לאחסנה בפריז וסביבתה. בשנת 2021 החזיקה בכעשרה פרויקטים של מרכזים לוגיסטיים בצרפת בשלבים שונים. בשנת 2019 הושלמה עסקת רכישת 13% ממניות החברה הציבורית אפי נכסים - חברה יזמית בתחום הנדל"ן המניב המתרכזת בתחומי המשרדים, המגורים והמסחר, בשותפות עם קבוצת משקיעים. כשלאחר מהלך הצעת רכש ומיזוג שבוצעה בדצמבר 2020 הגיעה ביג להחזקה של כ-62% מהונה של אפי נכסים והיא מוגדרת כבעלת השליטה. ביולי 2022 פורסם כי החברה רוכשת פרויקט במונטנגרו תמורת מעל ל-50 מיליון יורו. באותה שנה רכשה ביג יחד עם חברת "מגה אור" את מתחם האוכל "שרונה מרקט" בתל אביב. ב-6 ביוני 2023 השביתה חברת ביג את מרכזי הקניות שבבעלותה כחלק מהמחאה נגד הרפורמה המשפטית. החברה יוזמת, מפתחת ומנהלת פרויקטים בתחום המסחר, לוגיסטיקה, משרדים, דיור ואנרגיה ופועלת בארבעה אזורים גאוגרפיים עיקריים - ישראל, ארצות הברית, סרביה וצרפת. הרעיון עליו מושתתים מרכזי הקניות של ביג הוא רעיון אמריקאי של מרכזי קניות פתוחים, מרכזים אשר בעיקרם חד קומתיים, חנויות גדולות ומרווחות המאפשרות הצגת מלאי גדול, חזיתות החנויות פונות כלפי שטחי חנייה, שהחניה בהם היא בחינם. המרכזים ממוקמים קרוב לצירי תנועה מרכזיים. רשתות ארציות רבות מיוצגות במרכזי קניות של ביג. בנוסף, במסגרת הרצון לגיוון אפיקי ההשקעה, פועלת החברה לפתח ולהרחיב את פעילותה בתחום האנרגיה הסולארית. החברה מפעילה מערכות פוטו וולטאיות על גגות מרכזי הקניות, פועלת להשקעות בתחום אגירת האנרגיה והשקעות בפרויקטים של אנרגיות מתחדשות באזורי הפעילות של החברה. מרכזי BIG בישראל: מרכזי BIG FASHION: מדיה וקבצים בנושא ביג מרכזי קניות בוויקישיתוף אתר האינטרנט הרשמי של ביג מרכזי קניות אתר האינטרנט הרשמי של ביג מרכזי קניות ביג מרכזי קניות בע"מ, באתר הבורסה לניירות ערך בתל אביב ביג מרכזי קניות בע"מ, באתר "מאיה" ביג מרכזי קניות בע"מ, באתר גלובס ביג מרכזי קניות, באתר Crunchbase (באנגלית) האחים רוני ויהודה נפתלי מתכננים הקמת ארבעה מרכזי קניות נוספים של רשת ביג בישראל, באתר הארץ, 11 באפריל 2003 הדס מגן, ‏מיסטר ביג, באתר גלובס, 26 במרץ 2015 עדי דברת-מזריץ, "די, נמאס, מספיק — מילאו את המדינה בקניונים משעממים", באתר TheMarker‏, 9 בנובמבר 2017 הדס מגן, ‏מנכ"ל ביג לא מודאג מקניות האונליין - ויש לו הסבר מדוע, באתר גלובס, 24 במרץ 2018 דיאנה בחור ניר, יו"ר ביג מרכזי קניות: "המדינה צריכה להתנות סיוע כספי בהחזרת עובדים לעבודה", באתר כלכליסט, 10 במאי 2020 ביג מרכזי קניות: נתונים כספיים באתר מאי"ה. אלעזר לוין, ‏האחים נפתלי קנו משיכון עובדים את חלקם בביג באר-שבע וקרית אתא בכ-32 מיליון דולר, באתר גלובס, 18 במאי 2003 אלעזר לוין, ‏שיכון עובדים ומצוקים השכירו 5,150 מ"ר ב"ביג" חיפה ב-21-14 דולר למ"ר, באתר גלובס, 24 בדצמבר 2000 אמפא והאחים נפתלי ירכשו את מתחם אמקור בבית-שמש ב-4 מיליון דולר, באתר גלובס, 10 בינואר 1999 שלומי גולובינסקי, לא ביג דיל: הערכות - החתמים בהנפקת חברת ביג נאלצו להשקיע 60 מיליון שקל, באתר הארץ, 9 ביוני 2006 עומרי כהן, ‏ביג מרחיבה חשיפה לסרביה: רוכשת את החזקות השותף המקומי בחברה הבת ב-24 מיליון אירו, באתר גלובס, 3 בפברואר 2021 עומרי כהן, ‏יתרון לגודל: ההשתלטות של ביג על אפי נכסים תרחיב את פעילותה בישראל ובמזרח אירופה, באתר גלובס, 19 בינואר 2021 איתי פת-יה, בית מלון ודירות יוקרה: ביג רוכשת פרויקט במונטנגרו תמורת 55 מיליון יורו, באתר TheMarker‏, 24 ביולי 2022 שני מוזס, ‏"'הגינדים' עשו יזמות מדהימה": חברות הנדל"ן המניב ביג ומגה אור רוכשות את שוק האוכל שרונה מרקט ב-160 מיליון שקל, באתר גלובס, 10 באוקטובר 2019 כתבי ynet, ביג הודיעה על סגירת הקניונים ב"יום השיבוש", שרים הגיבו: "זו דיקטטורה, נחרים", באתר ynet, 9 ביולי 2023